Ханс Магнус Енценсбергер
Имаше нещо

Превод от немски: Надежда Андреева, —

chitanka.info

Имаше нещо добро

преди,

някъде другаде.

Жалко,

че е толкова трудно

да си спомни човек

за нещо добро.

Да знае,

какво то наистина е било.

Колко истинско е било.

Беше, мисля,

нещо съвсем обикновено,

нещо чудесно.

Мисля,

че съм го виждал,

или помирисал,

или докосвал.

Но дали е било голямо

или малко,

ново или старо,

светло или тъмно,

вече не знам.

Само че бе по-добро,

много по-добро

от онова, което е тук и сега,

все още знам.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.